
            jegyző
Tisztelt Képviselő-testület!
Az „A Bakonyért” Vidékfejlesztési Akciócsoport Egyesület által meghirdetett, KAP-RD57-002-2-25 azonosító számú, Bakonyi települések megújítása, közösségi élettér és szolgáltatások fejlesztése” című felhívás célja, hogy a kistelepülések a közfeladatok ellátásához, településszépítéshez, közösségi rendezvényekhez kapcsolódó támogatást tudjon biztosítani többek között helyi önkormányzatok számára. 
A pályázatban támogatható tevékenységek:

- munkagép beszerzése: pl. út- és közterület karbantartáshoz szükséges munkagép, kompakt traktorok különféle adapterekkel (sózó, seprő, hóeke, stb.) hóeke és sószóró gép, útseprő gép (városi környezethez, keskeny utcákhoz), aszfaltvágó gép, útfelújító eszközök, kézi vagy vontatható útburkolat-javító eszközök, zöldterület-kezeléshez, parkfenntartáshoz, fűnyíró traktorok, kaszák (húzható, önjáró), ágaprító gép, motoros láncfűrész 

- építés: többfunkciós, közösségi célú épületek, építmények, ifjúsági, szabadidős, sportlétesítmények, rendezvényterek, színpad, rendezvénysátor, játszóterek, buszmegállók, temető, ravatalozó ház, használati- és látvány térelemek építése (a már meglévő felújítása, bővítése külső és belső rekonstrukciója és / vagy új építése). Közbiztonsági, közlekedésbiztonsági, vagyonvédelmi rendszer térfigyelő kamera rendszer kiépítése és fejlesztése
- rendezvény megvalósítása: Rendezvény, rendezvénysorozat megvalósítására közvetlenül igénybe vett költségek
- tábor megvalósítása: HACS illetékességi területén tábor megvalósítása. (Tábor megvalósításához kapcsolódó költségek
- megújuló energiaforrást hasznosító technológiák alkalmazása: napelemes, geotermikus energiát hasznosító rendszerek
- kiadvány elkészíttetése: Település történeti kiadványok, térkép készíttetése
- eszközbeszerzés: a projekt céljaihoz kapcsolódó új eszközök és/vagy új gépek beszerzése ideértve az erőgép beszerzése, legfeljebb 83 kW teljesítményig (pl. hangosítás, fénytechnika, informatikai eszközök, bútorzat, hulla hűtő stb.)
- immateriális javak beszerzése/fejlesztése: Pl: Operációs rendszer, irodai szoftvercsomagok, vírusirtó, IT biztonsági szoftver, egyedi vagy szakterületi szoftverek, telepítési, üzembehelyezési szolgáltatás.
- kötelező nyilvánosság biztosítása

- egyéb, kapcsolódóan támogatható: például honlap készítése, akadálymentesítés, tervezés, műszaki ellenőrzés, műveletelőkészítés, műveletmenedzsment, marketing tevékenységek

A pályázat pénzügyi feltételei:

- igényelhető támogatás mértéke: 95% 

- igényelhető támogatás összege: 1 000 000 Ft – 5 000 000 Ft közötti.

A hatályos felhívás szerint első ütemben 2025. július 30. – 2025. augusztus 12. között van lehetőség pályázatot benyújtani (az alacsony összegű pályázati forrás alapján fennáll annak is a lehetősége, hogy nem lesznek a további pályázati ütemek megnyitva.
A támogatási kérelem benyújtásához döntés szükséges a projekt tartalmáról, költségéről, valamint megvalósítási helyéről.

Ezzel kapcsolatosan az egyeztetések folyamatban vannak. A fejlesztés tárgyára vonatkozóan meghozatalra kerülő döntés alapján szükséges a pályázatot megalapozó árajánlatok bekérése, és a kapcsolódó egyéb iratok beszerzése (ennek keretében legalább 2 szervezettel történő együttműködési megállapodás megkötése is). 
Az Önkormányzat költségvetésének terhére az önerő, valamint a támogatás előfinanszírozása is biztosítható lesz a támogatás megítélése esetén, mintegy 3-3,5 millió Ft keretben.
Kérem a Tisztelt Képviselő-testületet az előterjesztés megtárgyalására.
Borzavár, 2025. július 15.
	
	Skobrák Viktória

	
	polgármester


Határozati javaslat
Borzavár Községi Önkormányzat Képviselő-testületének
…/2025.(…) határozata
pályázat benyújtása tárgyában

1./ 
Borzavár Községi Önkormányzat pályázatot nyújt be a Közös agrárpolitika (KAP) keretében meghirdetett, KAP-RD57-002-2-25 számú, „Bakonyi települések megújítása, közösségi élettér és szolgáltatások fejlesztése” című pályázati felhívásra. 
	A fejlesztés megnevezése:
	………………………..

	Projekt megvalósítás helyszíne:
	8428 Borzavár, 


2./ A Képviselő-testület a fejlesztéshez szükséges önrészt az Önkormányzat 2026. évi költségvetésében biztosítja.

3./ A Képviselő-testület felhatalmazza a polgármestert a pályázat benyújtására.

Felelős: 
Skobrák Viktória polgármester

Határidő: 
1./ és 2./ pontok esetében: azonnal



3./ pont esetében: 2025. augusztus 12.
